Αντίγραφο στοιχείων αναγκαστικής απαλλοτρίωσης
Χορήγηση αντιγράφων στοιχείων αναγκαστικής απαλλοτρίωσης.
Στην αίτηση αναγράφονται: α) ο αριθμός του ΦΕΚ κήρυξης της απαλλοτρίωσης ή ο αριθμός της απόφασης κήρυξης της απαλλοτρίωσης, β) η χωρική αρμοδιότητα (νομός), γ) η προσωπική, έννομη σχέση του αιτούντος με το περιεχόμενο του αιτούμενου στοιχείου (οικογενειακή, ιδιοκτησιακή, ή άλλη) η οποία θα τεκμηριώνεται με αντίστοιχα δικαιολογητικά. Σε περίπτωση κατάθεσης αίτησης μέσω ηλεκτρονικού ταχυδρομείου, η αποστολή της αίτησης και των δικαιολογητικών πραγματοποιείται είτε στο e-mail της κατά τόπο αρμόδιας Κτηματικής Υπηρεσίας, είτε στο e-mail της Διεύθυνσης Δημόσιας Περιουσίας (βλ. Καρτέλα Βασικές Πληροφορίες, Σχετικοί Σύνδεσμοι: "Στοιχεία Επικοινωνίας Υπηρεσιών Γενικής Γραμματείας Δημόσιας Περιουσίας").
Κατάθεση από τον αιτούντα (δια ζώσης ή ταχυδρομικά)
Όπως προβλέπεται από το άρθρο 14, παρ. 6 του Κώδικα Αναγκαστικών Απαλλοτριώσεων Ακινήτων (ν. 2882/2001, ΦΕΚ Α΄17/6.2.2001), όπως τροποποιήθηκε με το άρθρο 20 του ν. 4949/2022 (ΦΕΚ Α΄126/30.06.2022): "Καθένας που αποδεικνύει έννομο συμφέρον δικαιούται να λάβει γνώση του φακέλου και να ζητήσει αντίγραφα των στοιχείων της απαλλοτρίωσης".
Σε περίπτωση που ο ίδιος ο αιτών είναι καθ ου η απαλλοτρίωση και το όνομά του περιλαμβάνεται στα στοιχεία της απαλλοτρίωσης. Τεκμηριώνεται με ταυτοποιητικά έγγραφα (αστυνομική ταυτότητα, διαβατήριο κ.λ.π.)
Αποδεδειγμένη συγγενική σχέση του αιτούντος με το άτομο του οποίου το όνομα περιλαμβάνεται στα στοιχεία της απαλλοτρίωσης. Τεκμηριώνεται με αντίστοιχα δικαιολογητικά.
Αποδεδειγμένη ιδιοκτησιακή σχέση του αιτούντος με το ακίνητο το οποίο έχει απαλλοτριωθεί. Τεκμηριώνεται με αντίστοιχα δικαιολογητικά.
Άλλου τύπου προσωπική έννομη σχέση του αιτούντος με το περιεχόμενο του στοιχείου του οποίου ζητά αντίγραφο, η οποία θα αναφέρεται στην αίτηση και θα τεκμηριώνεται με αντίστοιχα δικαιολογητικά.
Σε περίπτωση που ο αιτών επιλέξει να καταθέσει την αίτησή του μέσω gov.gr, θα πρέπει να διαθέτει κωδικούς Taxisnet.
Σε περίπτωση που η αίτηση γίνεται από οποιονδήποτε τρίτο, πέραν του άμεσα ενδιαφερομένου (π.χ. από συγγενή, πληρεξούσιο δικηγόρο, μηχανικό, κ.α.), απαιτείται έκδοση εξουσιοδότησης από τον άμεσα ενδιαφερόμενο προς το πρόσωπο που εξουσιοδοτεί ώστε να ενεργεί αντί αυτού και για λογαριασμό του.
Η διαδικασία αφορά σε χορήγηση αντιγράφων στοιχείων των φακέλων των Αναγκαστικών Απαλλοτριώσεων (κτηματολογικό διάγραμμα, κτηματολογικό πίνακα, αποφάσεις κήρυξης, ανάκλησης κ.λ.π.), τα οποία τηρούνται στα αρχεία των αρμόδιων υπηρεσιών του Υπουργείου Εθνικής Οικονομίας και Οικονομικών, κατόπιν σχετικής αίτησης.
Παράβολο χορήγησης κτηματολογικού υλικού και σχετικών διοικητικών εγγράφων.
Έγγραφα που τεκμηριώνουν το απαραίτητο έννομο συμφέρον
Αντίγραφο δελτίου ταυτότητας ή διαβατηρίου
Σε περίπτωση που η αίτηση γίνεται από οποιονδήποτε τρίτο, πέραν του άμεσα ενδιαφερομένου (π.χ. από συγγενή, πληρεξούσιο δικηγόρο, μηχανικό, κ.α.), απαιτείται προσκόμιση εξουσιοδότησης από τον άμεσα ενδιαφερόμενο προς το πρόσωπο που εξουσιοδοτεί για να ενεργεί αντί αυτού και για λογαριασμό του.
Ο αιτών έχει κατά την κρίση του τη δυνατότητα να προσκομίσει οποιαδήποτε έγγραφα τεκμηριώνουν το απαραίτητο έννομο συμφέρον του ώστε να λάβει αντίγραφο στοιχείου απαλλοτρίωσης. Ενδεικτικά αναφέρονται: συμβολαιογραφικά έγγραφα από τα οποία να προκύπτει αλληλουχία διαδοχής κυριότητας του ακινήτου, πιστοποιητικά εγγυτέρων συγγενών, πιστοποιητικά περί δημοσίευσης ή μη διαθήκης, κ.α.
Εάν πληρούνται οι προϋποθέσεις για τη χορήγηση αντιγράφου, ο αιτών αφού ενημερωθεί σχετικά, πρέπει να καταβάλλει το αντίτιμο, στην ψηφιακή εφαρμογή e-παράβολο, με τα εξής στοιχεία: • Φορέας Δημοσίου (Υπουργείο Εθνικής Οικονομίας και Οικονομικών), • Κατηγορία παράβολου (Γενική Γραμματεία Δημόσιας Περιουσίας) • Τύπος παράβολου (κωδικός: 3731 και ονομασία: Παράβολο χορήγησης κτηματολογικού υλικού και σχετικών διοικητικών εγγράφων). Με την υποβολή στην αρμόδια Υπηρεσία της Γενικής Διεύθυνσης Δημόσιας Περιουσίας και Κοινωφελών Περιουσιών του Αποδεικτικού Πληρωμής του κόστους θα του χορηγηθούν τα αιτούμενα στοιχεία. Οι Οργανισμοί Τοπικής Αυτοδιοίκησης (ΟΤΑ) Α΄ και Β΄ βαθμού και τα Νομικά Πρόσωπα Δημοσίου ή Ιδιωτικού Δικαίου, καταβάλλουν το 50% του ποσού. Στις Υπηρεσίες των Υπουργείων, των Γενικών Γραμματειών Αποκεντρωμένης Διοίκησης, στο ΤΑΙΠΕΔ Α.Ε. και στην ΕΤΑΔ Α.Ε. τα εν λόγω στοιχεία χορηγούνται χωρίς αντίτιμο.
Η αναζήτηση του αντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Η διαδικασία παρέχεται από τις υπηρεσίες της Γενικής Διεύθυνσης Δημόσιας Περιουσίας και Κοινωφελών Περιουσιών του Υπουργείου Εθνικής Οικονομίας και Οικονομικών, συγκεκριμένα από τη Διεύθυνση Δημόσιας Περιουσίας (Τμήμα Γ) και από τις κατά τόπους αρμόδιες Κτηματικές Υπηρεσίες.
Αναπροσαρμογή αντιτίμων για χορήγηση αντιγράφων κτηματολογικού υλικού και συναφών διοικητικών εγγράφων του τομέα της Δημόσιας Περιουσίας του Υπουργείου Οικονομικών.
Ρυθμίσεις για το δικαίωμα γνώσης του φακέλου και χορήγησης σχετικών αντιγράφων στοιχείων της απαλλοτρίωσης.
Αντίγραφα παραχωρητηρίων του Υπουργείου Οικονομικών, σχετικών διαγραμμάτων και αποφάσεων νομαρχών, διαγραμμάτων αιγιαλού και παραλίας, σχετικών αποφάσεων των επιτροπών καθορισμού και αποφάσεων νομαρχών, καθώς και αντίγραφα κτηματολογικού υλικού εκδίδονται νομότυπα από την αρμόδια Κτηματική Υπηρεσία ή τη Διεύθυνση Δημόσιας Περιουσίας του Υπουργείου Οικονομικών και χορηγούνται σε φυσικά και νομικά πρόσωπα αντί ποσού που καθορίζεται και αναπροσαρμόζεται με αποφάσεις του Υπουργού Οικονομικών. Με τις αποφάσεις αυτές καθορίζονται και τα πρόσωπα που απαλλάσσονται από την υποχρέωση της καταβολής του παραπάνω ποσού και κάθε άλλη αναγκαία λεπτομέρεια για την εφαρμογή των διατάξεων του παρόντος άρθρου.
«6. Για κάθε απαλλοτρίωση τηρείται από τον υπέρ ου η απαλλοτρίωση, ως εκ του σκοπού αυτής αρμόδιο φορέα, ιδιαίτερος φάκελος, στον οποίο καταχωρίζονται όλα τα σχετικά με την απαλλοτρίωση στοιχεία, καθώς και ο κτηματολογικός πίνακας και το διάγραμμα. Καθένας που αποδεικνύει έννομο συμφέρον δικαιούται να λάβει γνώση του φακέλου και να ζητήσει αντίγραφα των στοιχείων της απαλλοτρίωσης. Τα αντίγραφα χορηγούνται με δαπάνη του αιτούντος. Οι Γραμματείς του εκάστοτε αρμόδιου δικαστηρίου υποχρεούνται να αποστέλλουν στον ως άνω αρμόδιο φορέα αντίγραφο κάθε απόφασης που αφορά συγκεκριμένη απαλλοτρίωση, προκειμένου να τεθεί στον φάκελο.»
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή, η οποία εξέδωσε την πράξη, την ανάκληση ή την τροποποίησή της(αίτηση θεραπείας), είτε από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή, το αργότερο μέσα σε τριάντα (30) ημέρες, εκτός εάν από ειδικές διατάξεις προβλέπεται διαφορετική προθεσμία.
Η αρμόδια Υπηρεσία παραλαμβάνει και πρωτοκολλεί την αίτηση με τα δικαιολογητικά που έχει καταθέσει ο ενδιαφερόμενος είτε διά ζώσης, είτε ταχυδρομικά είτε μέσω e-mail.
Ο αιτών υποβάλλει την αίτηση και τα επισυναπτόμενα δικαιολογητικά μέσω gov.gr.
Ο υπάλληλος του αρμόδιου Τμήματος, ο οποίος έχει χρεωθεί τη διεκπεραίωση της υπόθεσης, σε συνεργασία με τον Τμηματάρχη, εξετάζει εάν η αίτηση και τα επισυναπτόμενα δικαιολογητικά αποδεικνύουν τις αναγκαίες προϋποθέσεις (έννομο συμφέρον του αιτούντα) για τη χορήγηση αντιγράφου.
Σε περίπτωση μη πλήρωσης των αναγκαίων προϋποθέσεων (έννομο συμφέρον του αιτούντα), η Υπηρεσία απορρίπτει την αίτηση και ενημερώνει αιτιολογημένα τον αιτούντα με σχετικό απαντητικό έγγραφο.
Η αρμόδια υπηρεσία παραλαμβάνει από τον αιτούντα το αποδεικτικό πληρωμής κόστους του αντιγράφου (το αποδεικτικό μπορεί να προσκομιστεί διά ζώσης, ταχυδρομικά ή μέσω e-mail). Ενημερώνεται ο αρμόδιος υπάλληλος ώστε η διαδικασία να προχωρήσει στο επόμενο βήμα.
Η αρμόδια υπηρεσία χορηγεί τα αιτούμενα αντίγραφα με τον τρόπο που έχει επιλέξει ο αιτών (χορήγηση διά ζώσης, αποστολή μέσω ταχυδρομείου, αποστολή με e-mail).
Σε περίπτωση που οι απαιτούμενες προϋποθέσεις πληρούνται (έννομο συμφέρον αιτούντα), το αρμόδιο Τμήμα ενημερώνει με έγγραφο τον αιτούντα για το κατά περίπτωση κόστος που απαιτείται να καλυφθεί ώστε να προχωρήσει στο επόμενο βήμα η αίτησή του. Για τη χορήγηση αντιγράφου απαιτείται καταβολή ποσού στην ψηφιακή εφαρμογή e-παράβολο, και προσκόμιση στην αρμόδια υπηρεσία του αποδεικτικού πληρωμής.
Ηλεκτρονική Υποβολή Αίτησης και Δικαιολογητικών
Εξέταση πλήρωσης των προϋποθέσεων της αίτησης και των προσκομισθέντων δικαιολογητικών
Ενημέρωση του αιτούντα για το κόστος χορήγησης αντιγράφου
Παραλαβή αποδεικτικού πληρωμής κόστους αντιγράφου
e-Αιτήσεις προς τις Υπηρεσίες Δημόσιας Περιουσίας
Στοιχεία Επικοινωνίας Υπηρεσιών Γενικής Γραμματείας Δημόσιας Περιουσίας